Jroning panaliten dinuga madege candhi mau saka prentule paraga kawula alit kang kepingin merdika saka kungkungan agama Hindhu. Gegandhengan karo gaweyane wong cilik, wujud bangunan katon kasar lan ora endah. Para pakar purbakala bangsa Walanda padha gela dene candhi kok wis dipugar nanging ora manut tatanan arkeologi wektu ngadani panaliten sadurunge. Malah ana sing kandha Candhi Cetha dipugar dening para penganut saweneh kapercayan kanthi landesan wangsit. Mulane kang isih katon asline perangan plataran ngarep.